hotchpotch/miracl-hf-unified huggingface dataset:
Annemari Kiekara
Annemari Birgitta Kiekara (o.s. Sandell, ent. Sandell-Hyvärinen, s. 2. tammikuuta 1977 Kalanti) on suomalainen kestävyys- ja maastojuoksija.
Kansainvälisesti Sandell on menestynyt parhaiten maastojuoksussa. Hänellä on MM-pronssia naisten lyhyeltä matkalta Belfastista 1999 ja MM-kultaa tyttöjen kilpailusta vuodelta 1995 ja tyttöjen MM-hopeaa 1996. Maastojuoksun EM-kisoista hänellä on kolme mitalia; kultaa 1995, hopeaa 1998 ja pronssia 1996.
Suomen mestaruuden Sandell on voittanut kuusi kertaa 5 000 metrillä (1995, 1999, 2000, 2005, 2008 ja 2009) ja viisi kertaa 10 000 metrillä (1994, 2005, 2007, 2008 ja 2009). Hän on saanut lisäksi hopeaa 1 500 metrillä vuonna 1996 ja 10 000 metrillä vuonna 2003. Maastojuoksun Suomen mestaruuksia hänellä on kymmenen.
Sandell pitää hallussaan kahden mailin, 5 000 metrin ja 10 000 metrin Suomen ennätyksiä. Hän on osallistunut kerran olympialaisiin (Atlanta 1996), neljästi MM-kisoihin (1993, 1995, 1997 ja 1999) ja kerran EM-kisoihin (1998).
Hänen Atlantan olympialaisissa juoksemansa 10 000 metrin Suomen ennätys 31.40,42 on edelleen voimassa oleva matkan nuorten Euroopan ennätys.
Sandellilla on nimissään myös useita Suomen ikäkausiennätyksiä: ulkoradoilla 800 metrillä (12-v. SE 2.19,75 ja 13-v. SE 2.14,02), 1 500 metrillä (12-v. SE 4.48,51, 13-v. SE 4.30,97 sekä 14- ja 15-v. SE 4.23,85), maililla (14- ja 15-v. SE 4.45,22, 17-v. SE 4.38,20 sekä 19- ja 22-v. SE 4.34,48), 3 000 metrillä (12-v. SE 10.11,63, 13- ja 14-v. SE 9.27,22, 15-v. SE 8.56,02, 17-v. SE 8.51,22 sekä 19- ja 22-v. SE 8.48,36), 5 000 metrillä (17-v. SE 15.26,33 sekä 19- ja 22-v. SE 14.56,22) ja 10 000 metrillä (17-v. SE 32.55,24 sekä 19- ja 22-v. SE 31.40,42) sekä sisäradoilla 800 metrillä (12-v. SE 2.24,66), 1 500 metrillä (13-v. ylipitkän radan SE 4.41,92, 14-v. ylipitkän radan SE 4.32,88 sekä 15-v. SE 4.29,16), maililla (19- ja 22-v. SE 4.43,87) ja 3 000 metrillä (17- ja 19-v. ylipitkän radan SE 9.13,37).
Sandell on edustanut yleisurheilussa seuratasolla Kalannin Kisaa, Turun Weikkoja ja vuodesta 2014 lähtien Forssan Salamaa. Hiihdossa hän edustaa Kalannin Vankkaa.
Sandell oli kesällä 2016 aikeissa lopettaa uransa, mutta jatkoi kilpailemista saman vuoden syksyllä.
Sandell voitti 10 000 metrin SM-kultaa 2007 vain kolme kuukautta toisen lapsen syntymän jälkeen.
Uudenkaupungin Kalannissa asuva Sandell-Hyvärinen on vuodesta 2008 lähtien valmentanut ravihevosia Suomen Hippoksen lisenssivalmentajana yhdessä (nyt ex-)puolisonsa Arto Hyvärisen kanssa.
Sandell erosi Arto Hyvärisestä vuoden 2016 keväällä ja on nykyään avioliitossa valmentajansa Mika Kiekaran (ent. Myöhänen) kanssa. Lehdessä kirjoitettiin, että Sandell olisi joutunut lopettamaan kilpauransa 39-vuotiaana kiusaamisen takia. Sandell muutti Kalannista Koski Tl:ään omien sanojensa mukaan jatkuvan kiusanteon vuoksi.
Região Norte
Região Norte on Portugalin pohjoisin hallintoalue. Sen suurin kaupunki on Porto. Alueen pinta-ala on 21 278 km² ja väkiluku 3 689 682 (2011).
Região Norte on yksi NUTS II:n määrittelemistä Manner-Portugalin viidestä alueesta. Se jaetaan edelleen pienempiin alueisiin:
Ján Lašák
Ján Lašák (s. 10. huhtikuuta 1979 Zvolen, Tšekkoslovakia) on slovakialainen jääkiekkomaalivahti, joka oli Slovakian ensimmäisessä maailmanmestarijoukkueessa 2002 ja pronssijoukkueessa 2003.
Lasak edusti Slovakian maajoukkuetta myös kotikisoissa 2011, mutta ei pelannut kisoissa otteluakaan.
Lašák pelasi kaudella 2010–2011 SM-liigassa Helsingin Jokereissa. Hän on pelannut myös NHL:ssä Nashville Predatorsin riveissä. Hän on naimisissa Andrean kanssa. Heillä on kaksi lasta, poika Ján ja tytär Lilien (syntynyt 2005).
Kaudella 2011–2012 Lasak pelasi Venäjän KHL-liigassa Amur Habarovskin joukkueessa.
Kreivisota
Kreivisota () oli Tanskassa vuosina 1533–1536 käyty sisällissota, jonka seurauksena Tanskassa tehtiin uskonpuhdistus. Sodassa olivat vastakkain hansakaupunki Lyypekin tukema luterilainen porvaristo ja aateliston tukema Tanskan kuningas Kristian III. Myös Ruotsi liittyi sotaan, kun Lyypekki ja hansaliitto julistivat sodan Tanskalle ja Ruotsille.
Uskonpuhdistuksen jälkeen Tanska jakautui uskonnollisesti kahtia: toisena puolena oli luterilaiset porvaristo ja talonpojat ja toisena katolinen aatelisto. Tämän seurauksena aatelisto päätti vuonna 1533 kuningas Fredrik I:n kuoleman jälkeen asettaa maahan väliaikaishallituksen. Vaihtoehtona oli Fredrikin pojan, luterilaisen Kristianin nousu valtaan. Kristian oli myös Holsteinin herttua. Aatelistoa vastaan alkoi kapina, jota tuki Lyypekin hansakaupunki. Kapinallisten ja Lyypekin tavoitteena tavoitteena oli nostaa Tanskan kuninkaaksi Kalmarin unionin sisällissodassa vuonna 1523 asemansa menettänyt entinen kuningas Kristian II ja tehdä Kööpenhaminasta ja Malmöstä hansakaupunkeja.
Kapinallisten ja Lyypekin joukkoja johti Oldenburgin kreivi Kristofer, jonka mukaan sota on saanut nimensä. Kristofer hävitti ja ryösti Holsteinia. Hänen joukkonsa saartoivat ja valtasivat Kööpenhaminan, ja myöhemmin hän valtasi Själlannin sekä Malmön ja Skånen. Holsteinin herttua Kristian aloitti sotaretken Kristoferia vastaan. Jyllannin korkein aatelisto ja piispat tukivat Kristianin nousua uudeksi kuninkaaksi. Vuonna 1534 Tanskan rigsraad valitsi Kristianin Tanskan kuninkaaksi. Hän valtasi maata Kristoferilta ja työnsi tämän joukot Pohjois-Jyllannin Aalborgiin. Kristianin joukot valtasivat Ålborgin vuonna 1535 ja järjestivät kaupungissa verilöylyn. Ruotsi liittoutui Kristianin kanssa ja piiritti Malmön, Landskronan ja saartoi Själlannin. Kööpenhaminan saartaminen pakotti Kristoferin antautumaan heinäkuussa 1536 ja Kristian otti koko Tanskan näin haltuunsa.
Sodan päätti Hampurin rauhansopimus vuonna 1536. Sodan seurauksena Lyypekki ja hansaliitto menetti ylivaltansa Itämeren kaupankäynnissä, vaikka se säilytti joitakin etuoikeuksia. Lyypekki sai Bornholmin saaren 50 vuodeksi korvaukseksi sodan aiheuttamista kustannuksista. Kristofer palasi takaisin Oldenburgiin ja joutui lupaamaan, että ei enää koskaan tulisi Tanskaan. Kuningas Kristian III perusti Tanskaan luterilaisen kirkon ja määräsi sen myös Norjan uskonnoksi.
Oldenburg
Oldenburg on kaupunki Saksan Ala-Saksin osavaltiossa Huntejoen varrella (pit. 189 km), josta on kanavan kautta yhteys Emsiin. Vuoden 2011 väestönlaskennassa siellä oli 157 267 asukasta. 
Oldenburg mainitaan ensi kerran 1108, ja kaupunkioikeudet se sai vuonna 1345.
Oldenburg oli 1100-luvulta saksalainen kreivikunta, jonka kreivistä Kristianista tuli Tanskan kuningas vuonna 1448. Oldenburgista tuli 1777 herttuakunta ja suurherttuakunta 1815. Oldenburgin kaupunki oli Oldenburgin osavaltion pääkaupunki vuodesta 1918 alkaen kunnes vuonna 1946 se liitettiin Ala-Saksiin.
Oldenburgin yliopisto on perustettu vuonna 1973.
Alto Trás-os-Montes
Alto Trás-os-Montes on Portugalin Região Norteen kuuluva ala-alue. Sen pinta-ala on 8 168 km² ja väkiluku noin 204 381 (2011).
Região Centro
Região Centro on Keski-Portugalin suuralue, yksi mannermaan viidestä EU:n NUTS II -alueesta. Sen pääkaupunki on Coimbra. Alueen pinta-ala on 28 462 km² ja väkiluku 2 327 755 (2011).
Cova da Beira
Cova da Beira on Portugalin Região Centroon kuuluva ala-alue. Sen pinta-ala on 1 373 km² ja väkiluku 87 869 (2011).
Tekniset
Tekniset kauppiasosuuskunta on Suomessa toimiva kodintekniikkaliikkeiden ketju. Joka on osa Euroopan suurinta kodinkonealan yhteenliittymää Euronics -ostoyhteisöä.
Euronics toimii 36 maassa ja yli 11 000 myymälällä tavoittaa n. 600 miljoonaa asiakasta..
Ketju myy kodinelektroniikkaa ja kodintekniikkaa aina matkapuhelimista ja tarvikkeista suuriin kodinkoneisiin, palvelee liittymiin ja kanavapaketteihin liittyvissä asioissa, sekä tuottaa erilaisia palveluita.
Tyypillinen Euronics-myymälä kattaa myynnissään kotitalouksien perustuotteet, mutta ketjuun kuuluu myös liikkeitä, jotka myyvät erikoistuotteita ja kalliimpia kotitaloustuotteita, esimerkiksi kodinkoneiden huippumalleja.
Minho-Lima
Minho-Lima on Portugalin Região Norteen kuuluva osa-alue. Se sijoittuu Minho- ja Lima-jokien väliin. Sen pinta-ala on 2 210 km² ja väkiluku noin 244 836 (2011).
Cávado
Cávado on Portugalin Região Norten ala-alue. Sen pinta-ala on 1 243 km² ja väkiluku noin 410 169 (2011). Alueen suurin kaupunki on Braga.
Baixo Mondego
Baixo Mondego on Portugalin Região Centroon kuuluva ala-alue. Nimensä se on saanut Mondegojoesta.
Baixo Mondegon pinta-ala on 2 062 km² ja väkiluku noin 332 326 (2011). Noin puolet asukkaista alueen asuu joko Coimbrassa tai Figueira da Fozissa.
Albergaria-a-Velha
Albergaria-a-Velha on kunta Aveiron piirissä, Portugalissa. Sen pinta-ala on 158,8 km² ja väkiluku noin 25 000.
Albergaria-a-Velhan nykyinen pormestari on António Augusto Amaral Loureiro e Santos.
Pähkähullujen paratiisi
Pähkähullujen paratiisi (), televisioesityksissä myös Mykkä leffa, on Mel Brooksin ohjaama ja käsikirjoittama yhdysvaltalainen komediaelokuva vuodelta 1976. Se on englanninkielisen nimensä mukaisesti mykkäelokuva, ja Brooks näyttelee pääosassa elokuvaohjaajaa, joka ryhtyy ohjaamaan mykkäelokuvaa. Useat kohtaukset parodioivat vanhojen mykkäkomedioiden slapstick-huumoria.
Elokuvassa Iso Elokuvastudio on joutumassa pahan Hotkis ja Nielaus -yhtiön käsiin (joissakin käännöksissä yhtiön nimi, Gulf+Westerniä parodioiva "Engulf and Devour" on suomeksi ”Ahma ja rohmu”). Mel Funn -niminen ohjaaja (Brooks) ilmoittaa Studiopomolle pelastavansa studion tekemällä mykkäelokuvan, mutta saadakseen sille suosiota hänen täytyy hankkia siihen Hollywoodin kuuluisimmat tähdet. Elokuvassa nähdäänkin useita aikansa kuuluisuuksia, kuten Paul Newman, Burt Reynolds, Liza Minnelli ja James Caan. Elokuvassa on monia yhteenottoja Hotkis ja Nielaus -yhtiön kanssa ja lopuksi taistellaan mykkäelokuvan filmikopiosta.
Ironisesti koko elokuvan ainoan vuorosanan lausuu ranskalainen pantomiimitaiteilija Marcel Marceau: hän sanoo ”"Non!"” (’ei’), kun Funn pyytää häntä elokuvaansa. Kyseessä oli Marceaun uran ainoa puherooli elokuvissa.
Elokuvan päänäyttelijät Mel Brooks, Dom DeLuise ja Marty Feldman esittävät kaikki hahmoja, joilla on sama etunimi kuin heillä itsellään. Muut tähtinäyttelijät esittävät itseään.
"Video-oppaassa" vuodelta 1994 Asko Alanen sanoo elokuvan välillä takeltelevan, mutta huippukohtien tekevän siitä jatkuvasti viehättävän. Hän antaa elokuvalle neljä tähteä viidestä, mikä vastaa sanallista arviota ”erinomainen”.
Anadia
Anadia on kunta Aveiron piirissä, Portugalissa. Sen pinta-ala on 216,6 km² ja väkiluku noin 29 200.
Anadian nykyinen pormestari on Teresa Belém Cardoso.
Arouca
Arouca on kunta Aveiron piirissä, Portugalissa. Se kuuluu Porton metropolialueeseen. Sen pinta-ala on 329,1 km² ja väkiluku noin 22 000 (2013).
Arouca sijaitsee hedelmällisessä laaksossa, joka aukeaa länteen. Siellä on fossiileita ja geologisia nähtävyyksiä, ja alueelle on perustettu Unescon geopark. Vuoristossa ja kukkuloilla elää monia harvinaisia kasvi- ja eläinlajeja.
Alueella on ollut volframikaivoksia, joita ennen toista maailmansotaa hyödynsivät sekä englantilaiset että saksalaiset yritykset.
Arouca on ollut maurien hallinnassa. Reconquistan jälkeen sinne rakennettiin luostari.
Kunnan juhlapäivä on 2. toukokuuta. São João de Valinhasin arkeologinen kohde sijaitsee Aroucassa.
Lämäri
Lämäri ("Slap Shot") on vuonna 1977 ensi-iltansa saanut yhdysvaltalainen komedia, jota on usein pidetty yhtenä kaikkien aikojen parhaimmista urheiluelokuvista. Elokuvan ohjasi George Roy Hill.
Elokuva oli ilmestymisvuonnaan huomattava menestys, ja se sai lopulta jatko-osan Lämäri 2, joka ei kuitenkaan saanut yhtä suurta huomiota, kuin edeltäjänsä.
Elokuvassa Paul Newman näyttelee Reggie Dunlop -nimistä jääkiekkopelaajaa, joka on sekä kapteeni että valmentaja joukkueessa nimeltään Charlestown Chiefs. Joukkue ei ole voittanut yhtään ottelua moneen vuoteen, ja omat fanitkin ovat jo kääntäneet sille selkänsä. Tuntematon omistaja aikoo lakkauttaa joukkueen. Reggie kuitenkin levittää paatuneena valehtelijana huhua, että Chiefsin tuntematon omistaja aikoo myydä joukkueen Floridaan, ja saakin pelaajien mielialan hiukan kohenemaan. Eräänä päivänä joukkueeseen palkataan kolme uutta pelaajaa, Hansonin veljekset, jotka kertovat itse pelanneensa aiemmin Rautaliigassa. Veljekset näyttävät tyhmiltä (pitkät hiukset, kulmikkaat silmälasit), mutta heidän älynsä onkin korvaantunut raa'alla voimalla. Heidän pelityyliään ilmentää mm. tapa laittaa foliota käsineiden alle nyrkin kovikkeeksi. Chiefsien joukkue lähteekin nousuun heti Hansonien päästyä kentälle, vaikka Reggie joutuukin noutamaan heidät usein putkasta ottelun jälkeen. Tämän jälkeen yrittää Reggie puhua omistajalle järkeä onnistumatta. Hänelle joukkue on vain verovähennys, joka säilyttää arvonsa lopetettunakin. Reggien täytyy kertoa totuus joukkueelle, joka on alusta alkaen uskonut häntä.
Aveiro
Aveiro on kaupunki Portugalissa. Se on Aveiron piirin pääkaupunki. Kunnan pinta-ala on 197,6 km² ja väkiluku noin 78 500.
Aveiron nykyinen pormestari on Ribau Esteves. Kunnan juhlapäivä on 12. toukokuuta. Aveiron yliopisto on perustettu 1973.
Nivunen
Nivuset on reiden sisäpinnan alue, missä jalka liittyy vartaloon. Nivusissa sijaitsevat sukupuolielimet.
Yläraajoissa nivustaipeita vastaavat kainalot. Kainaloiden tapaan nivustaipeissa on myös paljon hikirauhasia.
Ien
Ien on hammasta ympäröivä pehmytkudos. Se koostuu vapaasta ikenestä, joka jatkuu ikenen reunasta hammasta vasten kiinnittyneeseen ikeneen. Ientä peittää kolme epiteeliä: oraali-ienepiteeli, sulkulaarinen epiteeli ja liitosepiteeli.
Ikenen yleisimpiä sairauksia on ientulehdus, jossa ien on punoittava, aristava ja turvonnut sekä vuotaa herkästi verta. Ientulehdus johtuu huonosta suuhygieniasta ja paranee vain suuhygieniaa tehostamalla. Pahimmillaan ja hoitamattomana ientulehdus voi johtaa hampaiden irtoamiseen eli parodontiittiin, joka vaatii ammattimaista hoitoa.
Parodontium eli hammasta ympäröivät kudokset kiinnittävät hampaan leukaluuhun, suojelevat hammasta purressa ja osallistuvat puolustusreaktioihin suun mikrobeja vastaan.
Parodontiumiin kuuluu liitosepiteeli, sulkulaarinen epiteeli, oraaliepiteeli, subra-alveolisäikeet, parodontaaliligamentti, juurisementti ja alveoliluu.
Juuri (täsmennyssivu)
Juuri voi tarkoittaa esimerkiksi seuraavia:Juuret voi tarkoittaa:
Ciudad Bolívar
Ciudad Bolívar on Bolívarin osavaltion pääkaupunki Koillis-Venezuelassa Orinocojoen varrella. Kaupungissa on 312 691 asukasta (2000). Orinocojoki kapenee Ciudad Bolívarin kohdalla 1,6 kilometrin levyiseksi, ja on toistaiseksi ainoa kohta, jossa on silta joen yli. Kaupunki on tärkeä jokisatama. Kaupunki perustettiin vuonna 1764 nimellä "Santo Tomé de Guayana de Angostura del Orinoco". Se nimettiin vuonna 1846 vallankumousjohtaja Simón Bolívarin kunniaksi.
Ternimaito
Ternimaito on heti synnytyksen tai poikimisen jälkeen erittyvää maitoa. Sanaa voidaan käyttää niin lehmän kuin ihmisäidinkin ensimaidosta. Ihmisen ternimaidossa on lähes 3 % proteiineja, kun tavallisessa äidinmaidossa niitä on vain noin 1 %. Sitä erittyy useiden päivien ajan synnytyksen jälkeen.
Ternimaito sisältää runsaasti vitamiineja, hivenaineita, vasta-aineita ja kasvutekijöitä. Näiden aineiden rakenne kuitenkin tuhoutuu ternimaidosta kuumennuksen tai pastöroinnin yhteydessä, joten niillä ei ole siinä tapauksessa vaikutusta tai tehoa; näistä vain proteiini säilyy. Sen sijaan pakastekuivaus säilyttää ternimaidon vaikuttavat ominaisuudet. Ternimaidon voi myös pakastaa sellaisenaan ja nauttia myöhemmin.
Ternimaitoa on Suomessa tutkittu 1990-luvun puolesta välistä lähtien ja muun muassa Jyväskylän yliopiston vuonna 2003 tekemän tutkimuksen mukaan ternimaito edistää lihasten kasvua. Tämä johtuu tutkimuksen perusteella siitä, että ternimaidon käyttö lisää vapaita aminohappoja ja proteiinisynteesiä. Tutkimuksen on tehnyt professori Antti Mero.
Ternimaito myydään yleensä pakasteena, koska tällöin säilyvyys on parempi. Ternimaitoa voidaan käyttää ruokana muun muassa uunijuustoon, jossa ternimaito kypsytetään uunissa. Valmis uunijuusto syödään esimerkiksi maidon, sokerin ja kanelin kera. 
Ternimaitoa voi juoda sellaisenaan tai pakasteesta sulatettuna.Kuten mainitusta tutkimuksesta käy ilmi, ternimaidolla on suotuisia vaikutuksia. Jotkut juovat sitä sellaisenaan tai pakasteesta sulatettuna. Lähinnä erikoiskaupoista saa pakastettua ternimaitoa, yleensä 1 litran pulloissa.
Teollisuus on alkanut myös valmistaa pakastekuivattua ternimaitoa kapseleihin.
Myynnissä on sekä kotimaisia että ulkomaisia kapseleita ja jauheita, joissa luvataan olevan suotuisia vaikutuksia. Näitä tuotteita markkinoivat tahot ilmoittavat niiden tehoavan moniin vaivoihin. Useat tutkijat sanovat, että ne ainakin parantavat vastustuskykyä ja vireyttä. Monet tunnetut urheilijat ovat mielestään saaneet apua näistä valmisteista ja kertovat olevansa vakuuttuneita ternimaidon tehosta. Näitä seikkoja ei kyetä tarkemmin tutkimaan, koska vertailuaineisto on hajanaista ja perustuu käyttäjän omiin subjektiivisiin havaintoihin ja tuntemuksiin. Tämän kaltainen jonkun tietyn aineen hyödylliseksi kokeminen on tavallista monien muidenkin luontaistuotteiden osalla.
Erääksi ternimaidon keulakuvaksi nousi edesmennyt Petteri Jussila.
Jari Piiraisen mukaan suomalaisessa hiihtovalmennuksessa oli kova ternimaitobuumi 1990-luvulla, etenkin vuosina 1993–1994. Hänen mukaansa Lillehammerin olympialaisissa oli Suomen hiihtomaajoukkueella mukanaan ehkä jopa sata litraa ternimaitoa. Nykyisin ternimaitoa ei hiihdossa juuri käytetä.
”Ternimaito” on alkujaan länsisuomalainen murresana. Aikoinaan on esitetty, että sana olisi sukua sanskriitin vasikkaa tarkoittavalle "tarnah"-sanalle. Nyt kuitenkin katsotaan, että se olisi samaa alkuperää kuin suomen ”terhen” (’auer, ohut pilvi’).
George Fisher
George "Corpsegrinder" Fisher (s. 8. heinäkuuta 1969) on death metal -yhtye Cannibal Corpsen vokalisti. Jätettyään entisen bändinsä Monstrosityn Fisher liittyi Cannibal Corpseen 1996, jossa hänen ensiesiintymisensä oli "Vile"-albumilla. Fisher korvasi Cannibal Corpsen entisen laulajan Chris Barnesin, joka lähti yhtyeestä keskittyäkseen sivuprojektiinsa, yhtyeeseen Six Feet Under.
Chris Barnesin lailla George Fisherkään ei tarvitse teknisiä apuvälineitä tai efektejä tuottaakseen rouhean mörisevää, matalaäänistä lauluääntään. 
"Tuollainen ääni suustani tulee, kun sen avaa", totesi Fisher eräässäkin haastattelussa.
George Fisherin musiikilliset vaikuttajat ovat Death ja Kreator.
Cannibal Corpse
Monstrosity
Serpentine Dominion
Danae
Danae () oli kreikkalaisessa mytologiassa Argoksen kuninkaan Akrisioksen tytär. Hän oli myös Perseuksen äiti.
Akrisios sulki tyttärensä torniin (tai luolaan) kuultuaan oraakkelilta, että tämä synnyttäisi pojan, joka tulisi tappamaan Akrisioksen. Zeus kuitenkin saapui kultasateena Danaen luokse ja heidän liitostaan syntyi Perseus. Saatuaan tietää pojasta Akrisios käski sulkea sekä Danaen että Perseuksen arkkuun, joka heitettäisiin mereen. Arkku päätyi kuitenkin Serifoksen saarelle, jonka kuningas Polydektes rakastui Danaeen.
Myöhemmin Perseuksen tapettua Medusan ja pelastettua Andromedan oraakkelin ennustus toteutui.
Château Frontenac
Château Frontenac on Québecin kaupungissa Kanadassa sijaitseva luksushotelli. Se on yksi kaupungin suosituimmista nähtävyyksistä. Hotellin on suunnitellut arkkitehti Bruce Price alun perin Canadian Pacific Railwaylle. Hotelli valmistui vuonna 1893.
Château Frontenac nimettiin Frontenacin kreivi Louis de Buaden mukaan, joka toimi Uuden Ranskan kuvernöörinä vuosina 1672-1682 sekä 1689-1698.
Hotelli on nykyisin Legacy Hotels REITin omistuksessa, mutta sitä huoltaa ja operoi Fairmont Hotels and Resorts Torontosta käsin.
Anders Hejlsberg
Anders Hejlsberg (s. 1961) on tanskalainen Microsoftilla työskentelevä ohjelmistoarkkitehti. Ennen Microsoftia ja C# -ohjelmointikielen kehitystä – josta hänet nykyään tunnettaneen parhaiten – Hejlsberg työskenteli Borlandilla Turbo Pascal -kääntäjän parissa, joka menestyi kaupallisesti erinomaisesti. Vuonna 2001 Hejlsberg vastaanotti "Dr. Dobb's Excellence in Programming Award" -palkinnon panoksestaan ohjelmistotyöhön.
Hejlsbergin harrastuksiin kuuluvat mm. golf ja squash.
Nurmon Jymy
Nurmon Jymy on urheiluseura, joka toimii Nurmossa. Seuralla on monia lajeja, joista tunnetuin on pesäpallo. Seura perustettiin vuonna 1925. Jymyn pesäpallon edustusjoukkue pelaa Naisten Ykköspesissarjassa.
Lentopallossa Jymyn naisten joukkue pelaa Mestaruusliigassa, korkeimmalla sarjatasolla, ensimmäistä kertaa kaudella 2017-18. Joukkue pelaa kotiottelunsa Nurmohallissa. Jymyn naiset nousivat Ykkössarjaan kaudeksi 2007–2008. Myös Jymyn miehet pelasivat Ykkössarjassa noustuaan sinne kauden 2002–2003 päätteeksi, mutta sarjapaikka luovutettiin Seinäjoen Kuutosille kauden 2008–2009 päätteeksi. Miehet etenivät vuosina 2006 ja 2007 SM-liigan karsintoihin asti. Nurmon Jymy on lentopallossa 2000-luvulla myös Suomen suurin seura.
Myös seuran salibandyjoukkue on pelannut liigassa, mutta pelaa tällä hetkellä I divisioonassa. Sen liigakaudet olivat 1999-2000 ja 2000-2001. Jälkimmäisen kauden jälkeen seura kuitenkin luopui liigapaikastaan. Salibandytoiminta Jymyssä alkoi vuonna 1994. Salibandyssä joukkueen kotikenttänä toimii Nurmon liikuntahalli.
Jymy on tunnettu myös painista, jossa Jymystä on tullut jopa olympiavoittajia. Tällaisia ovat esimerkiksi Jouko Salomäki ja Hermanni Pihlajamäki. Myös jääkiekko oli vielä 2000-luvun alussa seuran laji, mutta jäähallin puute Nurmossa pakotti seuran jääkiekkotoiminnan lopettamaan. jääkiekkojaoston yhteydessä Jymyssä on harrastettu myös ringetteä. Lisäksi lajeja ovat olleet muun muassa pyöräily, tennis ja suunnistus. Yleisurheilukin on kuulunut seuran lajivalikoimaan, mutta nykyisin sitä toimintaa Nurmossa pyörittää NU-99. Yleisurheilussa seuran urheilija on ollut esimerkiksi Tero Pitkämäki. Jymyn uusin jaosto on koripallojaosto.
Nurmon Jymy perustettiin 5.5.1925. Jymy valittiin useiden nimiehdotusten joukosta. Tuolloin nuorisoseurojen yhteydessä toimineet Ylipään Kaverit ja Alapään Koitto yhdistyivät. Niiden taloudellinen tilanne oli vaikea. Yhdistymisen takana oli monia tärkeitä henkilöitä, kuten Kustaa Pihlajamäki ja Kyösti Luukko. Seuran ensimmäiseksi puheenjohtajaksi valittiin Viljo Peltola.
Jymyn painin olympiamitalistit
Lisäksi monet painijat ovat kilpailleet jo jossakin toisessa seurassa voittaessaan mitalinsa vaikka ovat edustaneet aiemmin Jymyäkin. Toisaalta esimerkiksi Kustaa Pihlajamäki voitti olympiamitalin jo vuonna 1924 Nurmon Koiton riveissä kun Jymyä ei vielä oltu perustettu.
Imatran Pallo-Veikot
Imatran Pallo-Veikot (IPV) on vuonna 1955 perustettu imatralainen pesäpalloseura, jonka miesten edustusjoukkue pelaa korkeimmalla sarjatasolla Superpesiksessä.
IPV on yksi historian menestyksekkäimmistä pesäpalloseuroista. Se on voittanut Suomen mestaruuden vuosina 1977, 1978, 1986 ja 1991. Lisäksi IPV on saavuttanut hopeaa kolme kertaa ja pronssia kerran. Kauden 2006 päätteeksi IPV säilytti paikkansa Superpesiksessä karsintojen kautta, mutta taloudelliseen ahdinkoon ajautunut seura päätti lokakuussa 2006 luopua paikastaan korkeimmalla sarjatasolla. IPV voitti Ykköspesiksen runkosarjan kaudella 2016 ja nousi takaisin Superpesikseen kaudelle 2017.
IPV harjoittelee ja pelaa kotiottelunsa Ukonniemen stadionilla. Aiemmin kotikenttänä toimi ensin Taininkosken Maneesi ja tämän jälkeen Linnalan kenttä. Ennen kauden alkua seura on järjestänyt vuosikymmenien ajan Velimalja-turnauksen. Turnausta alettiin aikoinaan järjestää seuran ensimmäisen puheenjohtajan Veli Niirasen muistoksi.
Seuran tunnetuin pelaaja on Ilpo Kytösalmi (s. 1946), joka pelasi urallaan 437 ottelua. Hän keräsi pesispörssissä 2 202 pistettä, millä hän on kaikkien aikojen tilastossa kuudes. Kytösalmi toi SM-sarjassa 592 juoksua ja etenijätilastossakin hän on yhä kolmas. Itä–Länsi-otteluita Kytösalmi pelasi urallaan Idän joukkueessa 13.IPV avasi 60-vuotisjuhlavuonnaan 2015 oman kunniagallerian. Siihen voidaan nimetä henkilöitä pitkän ja ansiokkaan pelaaja- tai järjestö- ja urheilujohtajauran tai muun IPV:n hyväksi tehdyn toiminnan vuoksi. Nimityksistä päättää vuosittain seuran hallitus.
Kunnigalleriaan nimetyt:Lyöjäkuningas:
Vuoden lukkari:
Vuoden pesäpalloilija:
Vuoden tulokas:
Vuoden pelinjohtaja:
Puijon Pesis
Puijon Pesis (PuPe) on kuopiolainen vuonna 1999 perustettu pesäpalloseura, jonka miesten edustusjoukkue pelasi kaudella 2009 Superpesistä nimellä Puijon Pesis. Seura syntyi Siilinjärven Pesiksen ja Kuopion Kelta-Mustien miesten joukkueiden yhdistyttyä. PuPe voitti ensimmäisen mitalinsa vuonna 2006 (pronssi).
Puijon Pesiksellä on ollut vuosien varrella talousvaikeuksia useaan kertaan. Viimeksi elokuun alussa 2007 Savo-Karjalan verovirasto jätti konkurssihakemuksen koskien sekä itse seuraa, että sen taustayhtiötä PP Savosta Oy:tä. Konkurssiuhkasta selvittiin, mutta se ei voinut olla vaikuttamatta kauden esityksiin. PuPe säilyikin vain täpärästi Superpesiksessä, voittamalla ratkaisevassa karsintaottelussa Ulvilan Pesä-Veikot. Kaudella 2009 PuPe kuitenkin tipahti sarjasta. Tämä sekä seuraa rasittavat vanhat velat ovat saaneet taustahenkilöt pohtimaan, pitäisikö seuran antaa valua konkurssiin ja hakea vauhtia suomensarjasta.
16. syyskuuta 2009 Savon Sanomat kertoi, että seuran taustalla toimivat Puijon Pesäpallo ry sekä PP Savosta Oy ajautuvat konkurssiin. Syynä on noin 500 000 euron velka, jota ei ollut kyetty lyhentämään yhtään sitten kesäkuun. Kuopion edustuspesäpalloa jatkamaan perustettiin kuitenkin uusi yhdistys, Puijon Pesis ry. Tälle Pesäpalloliitto ei kuitenkaan myöntänyt paikkaa Ykköspesiksessä. Puijon Pesis ry:n taival alkaa maakuntasarjasta, ellei se pääse sopuun jonkin Ykköspesiksen tai suomensarjan joukkueen kanssa sarjapaikkojen vaihdosta.
Kuopioon valmistui kesällä 2008 uusi stadion. 2,4 miljoonaa euroa maksaneella Puijon pesäpallostadionilla on 1 400 paikkaa, joista katettuja on yli 1 000.
Itä-Länsi-tapahtuma järjestettiin vuonna 2009 Kuopiossa, jossa Idän joukkueet voittivat jokaisen pelin (Miehet, B-Pojat, A-Pojat, Naiset, B-Tytöt).
Etenijäkuningas:
Lyöjäkuningas:
Vuoden jokeri:
Vuoden tulokas:
Kultainen maila:
Kultainen räpylä:
Human (Death)
Human on Death-yhtyeen neljäs studioalbumi, joka julkaistiin vuonna 1991.
"Human" vahvisti sen, mistä edeltäjä Spiritual Healingillä oli jo viitteitä: soundien selkeys, loppuun asti hiottu tuotanto ja hyvin tekninen, ajoittain progressiivinen soittotyyli tuottivat tuloksen, joka oli edelleen brutaali mutta aivan erilainen kuin millään aikaisemmalla Death-albumilla.
Chuck Schuldinerin sanoituksetkin muuttuivat syvällisemmiksi ja merkityksellisemmiksi verrattuna aikaisempien albumien suppeaan kauhuelokuvamaiseen mielikuvastoon.
"Human" oli myös jonkinlainen läpimurto raskaan musiikin valtavirtaan. Singlestä "Lack of Comperehension" tehtiin musiikkivideo, joka sai hieman näkyvyyttä musiikkikanava MTV:llä. Albumi on yhtyeen parhaiten menestynyt albumi Yhdysvalloissa ja yksi kaikkien aikojen eniten myyneistä death metal -albumeista. Nykyäänkin monet metallimusiikin ystävät pitävät "Human"ia erittäin korkeassa arvossa. Se oli myynyt vuoteen 2008 mennessä puoli miljoonaa kappaletta maailmanlaajuisesti.
Basisti Steve DiGiorgio lähti yhtyeestä nauhoitusten jälkeen (palatakseen myöhemmin takaisin Deathiin, "Individual Thought Patternsin" nauhoituksiin vuonna 1993). DiGiorgion korvaajaksi astui Skott Carino, joka oli mukana kiertueilla vuosina 1991-1992. Carino soitti myös bassoa kappaleessa "Cosmic Sea".
Arvovaltainen musiikkilehti Guitar World listasi vuoden 2006 lokakuun numerossa lukijaäänestyksen perustuvan 100 parasta kitara-albumia. "Human" päätyi sijalle 82.
Billboard (Pohjois-Amerikka)
Leo VII
Paavi Leo VII oli paavina tammikuulta 936 – 13. heinäkuuta 939. Hänen oikeaa nimeään ei tunneta ja hänestä yleensäkkiin tiedetään varsin vähän. Hänen syntymävuotensa on myös tuntematon. Hänen kuolinpäivänsä (13. heinäkuuta 939) on kuitenkin tiedossa, samoin päivä, jolloin hänestä tuli paavi (3. tammikuuta 936). Hän oli paavina yli kolme vuotta. Leo VII:n pontifikaatti sijoittuu Johannes XI:n ja Stefanus VIII:n väliin.
Tupakka-aski
Tupakka-aski tai savukeaski on neliskanttinen, yleensä ohuesta pahvista valmistettu rasia, joka on suunniteltu savukkeiden myyntipakkaukseksi ja niiden säilömistä varten. Askit on suunniteltu savukkeiden pitkäaikaiseen säilömiseen varastotiloissa, joten ne on suojattu läpinäkyvällä ilmatiiviillä muovilla ja vuorattu sisältä alumiinifoliolla, joka estää kuivumisen ja aromien haihtumisen.
Kovat tupakka-askit ovat uudelleensuljettavia. Yleisin kovien askien koko on 20 savuketta. Suomessa myydään savukkeita 20, 24, 27 ja 30 savukkeen askeissa. Tupakka-askeja kutsutaan koon mukaan normaali- (20) ja maxiaskiksi (27 tai 30). Verouudistuksen takia Suomessa tuli käyttöön 24 savukkeen maxiaski.
Pehmeiden askien koko on usein 20 savuketta. Pehmeät tupakka-askit on tehty paperista eivätkä ole uudelleensuljettavia. Savukkeita tai erityisesti pikkusikareita myydään pakattuna myös metallisiin koteloihin. Kotelot maksavat kuitenkin yhtä paljon kuin tavallinen aski, joten kotelon valmistusmateriaali ei vaikuta hintaan. Tupakka-askeja myydään myös 10 tai 20 askin tukkupakkauksissa, joita puhekielessä kutsutaan "kartongeiksi".
Herkules (vuoden 1997 elokuva)
Herkules ("Hercules") on Disneyn animaatioelokuva, joka sai ensi-iltansa vuonna 1997.
Elokuva kertoo Antiikin Kreikan aikaisesta elämästä. Herkules on ylijumala Zeuksen ja tämän vaimon Heran poika. Ilkeä Hades kuitenkin kaappaa pienen Herkules-vauvan, koska muutoin hänen suunnitelmansa viedä Zeuksen paikka ylijumalana tuhoutuu. Hän myös tekee Herkuleksesta kuolevaisen. Herkuleen voimat kuitenkin säilyvät.
Herkules kasvaa tavallisessa kreikkalaisessa perheessä, eikä tiedä mitään menneisyydestään. Poika on vain käsittämättömän voimakas, eikä kukaan, edes Herkules itse, voi käsittää voimiaan. Eräänä päivänä Herkules lähtee hakemaan vastauksia Zeuksen temppelistä. Määränpäässä kuitenkin selviää, keitä Herkuleen todelliset vanhemmat ovat. Zeus kertoo Herkuleelle, että tulemalla oikeaksi sankariksi poika olisi valmis palaamaan Olymposvuorelle äitinsä, isänsä ja muiden jumalien luokse.
Herkules saa avukseen Pegasoksen, siivekkään, lentävän hevosen. Poika lähtee etsimään sankareiden valmentajaa Philiä voidakseen tulla oikeaksi sankariksi. Seikkailu alkaa tästä ja Herkules tapaa ihastuttavan tytön, Megaran.
Torsten Frings
Torsten Frings (s. 22. marraskuuta 1976 Würselen, Nordrhein-Westfalen, Saksa) on saksalainen jalkapallovalmentaja ja entinen keskikenttäpelaaja.
Frings aloitti varsinaisen jalkapallouransa Alemannia Aachenin junioreissa, josta hän kuuden vuoden jälkeen jatkoi Werder Bremenin edustusmiehistöön. Werder Bremenin riveissä hän voitti Saksan cupin vuonna 1999. Vuoden 2002 MM-turnauksen aikoihin moni Euroopan suurseura oli kiinnostunut hänestä ja hän siirtyikin Borussia Dortmundiin neljän vuoden sopimuksella. Vuonna 2003 hän palasi kentille loukkaantumisensa jälkeen. Vain 16 ottelun ja neljän maalin jälkeen hän siirtyi Bayern Müncheniin, jonka riveissä hän ei kuitenkaan viihtynyt. Vain vuoden jälkeen hän palasi takaisin Bremeniin vaihtokaupassa, jossa Valérien Ismaël siirtyi vastavuoroisesti Münchenin riveihin.
Frings on pelannut uransa aikana kahdet EM- ja kahdet MM-kilpailut. Kaikkiaan hän pelasi 79 maaottelua ja teki niissä kymmenen maalia.
Torsten Fringsillä on vaimonsa Petran kanssa kolme lasta.
Joulukuun lopussa 2016 Fringsistä tuli SV Darmstadtin päävalmentaja. Hän sai potkut seurasta joulukuussa 2017, kun Darmstadt oli vajonnut 2. Bundesliigan putoamiskamppailuun.
Pyykösjärvi (järvi)
Pyykösjärvi on järvi Oulussa Linnanmaan, Pyykösjärven ja Kaijonharjun kaupunginosien välisellä alueella. Pinta-alaltaan järvi on Oulun suurin, noin 146 hehtaaria. Yksiosaisen altaan suurin pituus on noin kaksi kilometriä, leveys noin 800 metriä ja syvimmät kohdat noin 2,5 metriä. Keskisyvyydeltään vain 1,3-metrisen järven vesimäärä on noin 1,95 miljoonaa kuutiometriä. Järven pinta on 12,8 metriä merenpinnan yläpuolella.
Pyykösjärvi saa vetensä lukuisista ympäristön laskuojista, ja laskee Laholaisojaa pitkin Kuivasjärveen ja sitä kautta Perämereen. Järven valuma-alueen koko on noin 4,3 neliökilometriä käsittäen lähivaluma-alueen lisäksi Hiltusenperänojan valuma-alueen. Tulva-aikana valuma-alueen koko kasvaa 9,7 neliökilometriin.
Järven tila on huonontunut 1980-luvun jälkeen merkittävästi johtuen muutamasta perussyystä. Järven suurin tulo-oja, Ruskonoja, oikaistiin jo 1960-luvulla virtaamaan suoraan Pyykösjärvestä lähtevään Laholaisojaan, ja nykytilanteessa Ruskonojan vesiä pääsee järveen asti vain keväällä entisen purku-uoman tulviessa. Järveen tulee vettä siis luontaisesti enää sateena ja asutusalueilta huuhtoutuvina hulevesinä, ja hulevedet ovat usein huonolaatuisia. Järven rehevöityminen on ollut voimakasta jo vuosikymmenten ajan.
Järveä alettiin ilmastaa talvisin 1980-luvun puolivälissä kalakuolemien ehkäisemiseksi. Pyykösjärvelle ja alemmalle Kuivasjärvelle laadittiin vuonna 2004 kunnostussuunnitelma. Vuonna 2010 valmistui pumppaamo ja paineputki, joilla Oulujoen hyvälaatuista vettä johdetaan Pyykösjärveen talvisin kolmen kuukauden ajan parantamaan rehevän järven happitilannetta. Lisäveden ansiosta kalakuolemilta on vältytty, ja järven yleinen kunto on ollut viime vuosina hitaasti kohenemaan päin. Pyykösjärven ravinnetasot ovat kumminkin edelleen korkealla, sillä ravinnepitoista pohjaliejua on monin paikoin toista metriä paksu kerros. Sinileväkukinnot ovat jatkossakin kesäisin mahdollisia.
Pyykösjärvi on monipuolinen lintuvesi. Tyypillisiä pesimälintuja ovat silkkiuikku (noin 10 paria), nokikana (5–10 paria) sekä sorsalinnut tukkasotka, telkkä, tavi, sinisorsa ja haapana. Yksi laulujoutsenpari on pesinyt järvellä vuosittain. Kahlaajista alueella tavataan esimerkiksi liroja ja taivaanvuohia. Lisäksi järvellä oleskelee koko avovesikauden ajan Ruskon jätekeskuksen alueella ruokailemassa käyviä lokkeja. Loppukeväällä järvellä on tavattu toista tuhatta pikkulokkia, kymmeniä vesipääskyjä sekä tuhansia pääskyjä. Syksyisin järvelle kerääntyy satoja vesilintuja, joista yleisimpiä ovat haapana, tukkasotka, isokoskelo ja telkkä. Lisäksi uiveloita on tavattu enimmillään satakunta. Syksyisin järvellä tavataan myös harmaahaikaroita, joita on enimmillään nähty kymmenkunta.
Fritz Haber
Fritz Haber (9. joulukuuta 1868 – 29. tammikuuta 1934) oli saksalainen kemisti, joka sai Nobelin kemianpalkinnon vuonna 1918 kehittämästään ammoniakin valmistusmenetelmästä, Haber–Bosch-menetelmästä. Ammoniakki on tärkeä typpilannoitteiden ja räjähteiden valmistusaine.
Haber syntyi Breslaussa, Sleesiassa silloisessa Saksassa joka nykyisin on Wrocław, Puolassa, jossa hänen isällään oli luonnonvärien maahantuotiliike. Hänen äitinsä Paula, kuoli synnytyksen jälkeisiin komplikaatioihin, ja hänen isänsä piti häntä syylisenä äitinsä kuolemaan.
Vuonna 1886 hän alkoi opiskelemaan kemiaa yliopistossa Berliinissä, mutta siirtyi ensimmäisen lukukauden jälkeen Heidelbergin yliopistoon. Puolitoista vuotta sinne siirtymisensä jälkeen hänen opiskelunsa keskeytyivät kun hän joutui vuodeksi asepalvelukseen. Sen jälkeen hän siirtyi Berliiniin Charlottenburgiin tekniseen kouluun, jossa teki tutkimusta Carl Liebermannin kanssa. Hän ei saanut Charlottenburgista tohtorin tohtori arvoa, mutta sai sen Berliinin yliopistosta vuonna 1891 työskentelystään Liebermannin kanssa. Kun hän oli valmistunut hänellä ei ollut kolmeen vuoteen vakituista virkaa. Hän suoritti lyhyitä jatko-opiskeluita Zürichin teknillisessä korkeakoulussa ja Jenan yliopistossa, ja oli myös isänsä yrityksessä töissä.
Vuonna 1894 Haber nimitettiin assistentiksi Karlsruheen tekniseen instituuttiin kemian- ja polttoainetekniikan osastolle. Vuonna 1906 hänestä tuli professori, ja hän pysyi Karlsruhessa vuoteen 1911 asti, kunnet hänet kutsuttiin johtamaan silloin perustettua Kaiser Wilhelmin fysikaalisen kemian ja elektrokemian laitosta Berliinin Dahlen esikaupungissa. Hän johti laitosta vuoteen 1933 jolloin erosi alkuvuodesta. Koska Haber oli ollut ennen kääntymistään uskonnoltaan juutalainen ja myös juutalaista sukua, hän muutti pois Saksasta vuonna 1933 vastalauseena kansallissosialistisen puolueen juutalaisvastaiselle politiikalle. Hän lähti pakeni tämän jälkeen Englantiin jossa oli maanpaossa neljä kuukautta. Sinä aikana hän tyskenteli William Pope -yhdistyksessä Cambridgen yliopistossa.
Hän kuoli sydänkohtaukseen muutama kuukausi myöhemmin 29. tammikuuta 1934 Baselissa, Sveitsissä, oleessan matkalla Palestiinaan keskustelemaan Daniel Sieffin tutkimusinstituutin perustamisesta.
Haberia on sanottu myös kemiallisten aseiden isäksi, sillä hän oli osallisena kloorin ja muiden taistelukaasujen kehittämisessä ja käyttöönotossa ensimmäisen maailmansodan aikana. Hänen vaimonsa, kemian tohtori Clara Immerwahrin arvellaan tehneen itsemurhan Haberin tämän roolin takia. Hän siirtyi sodan päättyessä Sveitsiin, koska oletti joutuvansa syytteeseen sotarikoksista, mutta yleiseksi hämmästykseksi hänelle myönnettiin 1918 Nobelin kemianpalkinto. Haber oli isänmaallinen saksalainen ja valvoi henkilökohtaisesti ensimmäisiä kokeita, joissa kaasua käytettiin venäläisiä vastaan ensimmäisen maailmansodan itärintamalla.
Haberin kehitelmä oli myös toisen maailmansodan aikaisten keskitysleirien kaasukammioissa ihmisten surmaamiseen käyttämä Zyklon B -hyönteismyrkky. Myös hänen lähiomaisiaan kuoli tuhoamisleireillä.
Paulo Wanchope
Paulo César Wanchope Watson (s. 31. heinäkuuta 1976) on costaricalainen entinen jalkapalloilija, joka pelasi viimeksi Yhdysvaltain Major League Soccerissa Chicago Firen joukkueessa kaudella 2007. Wanchope on Costa Rican maajoukkueen kaikkien aikojen paras maalintekijä. Pelaamissaan 73:ssa maaottelussa hän on tehnyt 45 maalia.
Wanchope on yksi tunnetuimpia costaricalaisia jalkapalloilijoita maailmassa. Vuonna 1997 hän siirtyi englantilaiseen Derby Countyyn, jossa hän viimeisteli 28 maalia pelaamassaan 79:ssä ottelussa. Muutkin Valioliiga-seurat kiinnostuivat hänestä ja hän siirtyikin West Ham Unitediin. West Ham Unitedissa hän pelasi vain 46 ottelua, josta hänet myytiin Manchester Cityyn. Manchester Cityä hän auttoi Valioliigaan nousussa, mutta kuitenkin vuoden 2004 aikana hän siirtyi jälleen. Tällä kertaa suuntana oli Espanjan pääsarja Primera División ja joukkue Málaga. Ura Espanjassa jäi kuitenkin lyhyeksi tummaihoisen Wanchopen kokeman rasismin takia, ja hän katsoikin parhaaksi vaihtaa joukkuetta qatarilaiseen Al-Gharafa Sports Clubiin. Kuitenkin, jo kuuden ottelun jälkeen hän palasi kasvattajaseuraansa Heredianoon. Tämän jälkeen hänellä oli vielä lyhyet sopimukset Rosario Centralin, FC Tokyon ja Chicago Firen kanssa ennen uran lopullista päättymistä vuonna 2007. Pelaajauran päätyttyä Wanchope on toiminut Heredianon valmentajana kaudella 2008-2009.
Wanchope on pelannut Costa Rican jalkapallomaajoukkueessa useissa CONCACAF Gold Cupeissa sekä 2002 MM-kisoissa. 9. kesäkuuta 2006 hän teki Saksan MM-kisojen avausottelussa kaksi maalia Saksaa vastaan. Wanchopen ensimmäinen maaottelu oli 3. lokakuuta 1996 Venezuelaa vastaan. Hän on pelannut 73 maaottelua, joissa on tehnyt 45 maalia .
Wanchope toimi vuonna 2015 Costa Rican maajoukkueen päävalmentajana. Hän erosi elokuussa 2015 tapeltuaan vartijan kanssa alle 23-vuotiaitten maaottelun katsomossa.
Olli Riikonen
Olli Riikonen (s. 1968) on Tohmajärven kunnanjohtaja vuodesta 2005 alkaen. Hallintotieteen maisteri Riikonen oli Keskustanuorten puheenjohtaja vuosina 1991–1995. Pohjois-Karjalan liiton maakunta-asiamiehenä hän toimi 2003–2005.
Geir Haarde
Geir Hilmar Haarde (s. 8. huhtikuuta 1951 Reykjavík) on islantilainen poliitikko, joka toimi Islannin pääministerinä vuosina 2006–2009 ja Itsenäisyyspuolueen () johtajana lokakuusta 2005 maaliskuuhun 2009.
Haarde syntyi Reykjavíkissa. Hän on yksi harvoista islantilaisista, joilla on sukunimi, sillä hänen isänsä oli norjalainen. Haarde opiskeli Yhdysvalloissa taloustiedettä ja kansainvälistä politiikkaa.
Haarde on työskennellyt Islannin keskuspankin ekonomistina ja talousministerin erikoisavustajana. Alltingiin hänet valittiin vuonna 1987. Haarde oli talousministeri 1998–2005 ja ulkoministeri 2005–2006. Hän oli Itsenäisyyspuolueen puheenjohtaja lokakuusta 2005 Davíð Oddssonin eron jälkeen. Hän toimi tehtävässä maaliskuuhun 2009, jolloin hänen seuraajakseen valittiin Bjarni Benediktsson.
Haardesta tuli Islannin pääministeri 15. kesäkuuta 2006 Halldór Ásgrímssonin ilmoitettua eroavansa pääministerin paikalta 5. kesäkuuta 2006. Haarde johti aluksi pitkään jatkunutta Itsenäisyyspuolueen ja Edistyspuolueen hallitusta. Toukokuun 2007 vaaleissa agraarinen Edistyspuolue menetti viisi paikkaa ja Haarden toinen hallitus koottiin Itsenäisyyspuolueen ja sosiaalidemokraattisen Allianssin välille.
Haarden kaudella Islannin taloustilanne romahti Yhdysvalloista lähteneen kansainvälisen finanssikriisin aikana. Valtio otti 29. syyskuuta 2008 haltuunsa 75 % maan kolmanneksi suurimman pankin Glitnirin osakkeista sille annettavaa 600 miljoonaa euroa vastaan. Maanantaina 7. lokakuuta Haarde piti televisiopuheen, jossa hän sanoi pelkäävänsä pankkikriisin kaatavan koko Islannin talouden ja maan ajautuvan vararikkoon.
Haarde ilmoitti 26. tammikuuta 2009 hallituksensa kaatuneen. Hallitusta vastaan oli osoitettu mieltä jo kuukausia. Kansainvälinen talouskriisi ajoi Islannin talouden konkurssin partaalle lokakuussa, kun valtio joutui ottamaan haltuunsa kolme maan suurinta pankkia ja maan valuutan arvo romahti. Edellisenä päivänä kauppaministeri Björgvin G. Sigurðsson ja rahoitustarkastuksen johto erosivat katsottuaan menettäneensä kansan luottamuksen. Islannin hallituksesta tuli ensimmäinen talouskriisin kaatama Euroopan hallitus.
Vain muutamaa päivää ennen hallituksensa kaatumista Haardelta oli löydetty kurkusta pahanlaatuinen kasvain. Hän ilmoitti hakeutuvansa hoitoon Alankomaihin.
Syyskuussa 2010 Islannin parlamentti äänesti Haarden asettamisesta valtakunnanoikeuteen hänen osuudestaan talouskriisiin, joka ajoi Islannin lähes vararikkoon.
Timo Toropainen
Timo Toropainen on työskennellyt 1.5.2014 alkaen Eläkesäätiöyhdistyksen toimitusjohtajana. 
Aiemmin hän vaikutti pitkään media-alalla.
Politiikan toimittajana hän toimi Suomenmaassa 1988–1990, Demarissa 1990, Ilta-Sanomissa 1991–1995 ja MTV3:n uutisissa 1995–1997. Sen jälkeen hän toimi Nelosen Suoraa asiaan -ajankohtaisohjelman pääjuontajana ja toimituspäällikkönä 1997–1998. Nelosen uutisissa hän työskenteli politiikan ja talouden toimittajana, uutisankkurina, 20.20.-haastatteluohjelman juontajana ja vaaliohjelmien vetäjänä 1998–2014. Joulukuussa 2012 Nelosen uutiset yhdistettiin Helsingin Sanomiin.
Nuoren Keskustan Liiton puheenjohtajana Toropainen toimi kaksi kautta 1983 -1987. Pohjoismaiden keskustanuorten liittoa hän johti 1989. Suomen Varusmiesliiton puheenjohtajana hän toimi vuonna 1988. Toropainen kävi 205. Maanpuolustuskurssin. Kurssilaiset valitsivat hänet kurssin isännäksi.
Vidigueira
Vidigueira on kunta Bejan piirissä, Portugalissa. Sen pinta-ala on 314,2 km² ja väkiluku noin 6 000.
Vidigueiran nykyinen pormestari on Manuel Narra.
Vidigueiran arvellaan olevan portugalilaisen tutkimusmatkailijan Vasco da Gaman synnyinpaikka. Vasco da Gamasta tehtiin Vidigueran Kreivi palatessaa toiselta Intian purjehdukselta.
Suomenniemen kirkko
Suomenniemen kirkko on A. H. Dalströmin suunnittelema puinen kirkko Suomenniemellä, Etelä-Karjalassa. Kirkko on rakennettu vuonna 1866, ja se edustaa uusgotiikkaa. Istumapaikkoja siinä on noin 600. Muodoltaan kirkko on tasavartinen ristikirkko. Sen keskustassa on monikulmainen kattoratsastaja. Alttaripäädyssä on matala sakaristo ja muissa päädyissä pienet "eteiskopit". Vuonna 1777 rakennettu kellotapuli sijaitsee lähellä kirkkoa. Kellotapulissa on kaksi kelloa, vuosilta 1778 ja 1780.
Kirkon nykyiset, 16-äänikertaiset urut valmisti Urkurakentamo Tuomi vuonna 1983. Edelliset, 12-äänikertaiset urut valmisti Kangasalan urkutehdas 1921. Alttaritaulun "Jeesus siunaa lapsia" on maalannut taiteilija Hannes Malin vuonna 1924.
Kirkko joutui tuhopolttoyrityksen kohteeksi joulukuussa 2009. Palokunta onnistui kuitenkin pelastamaan kirkon vähäisin vaurioin.
Letškhumi
Letškhumi () on historiallinen vuoristoalue Georgian luoteisosassa. Siihen kuuluvat Rioni- ja Tskhenistsqalijokien keskijuoksujen alueet sekä Ladžanurin jokilaakso. Alue kuuluu nykyään hallinnollisesti Ratša-Letškhumi ja Kvemo Svanetin alueeseen ja vastaa suurin piirtein Tsagerin piirikuntaa. Siihen kuuluu myös osia Tsqaltubon ja Ambrolaurin piirikunnista. Letškhumi rajautuu lännessä Samegreloon, pohjoisessa Svanetiaan, idässä Ratšaan ja etelässä Imeretiin.
Letškhumin asutus on keskittynyt Rionijoen varrelle. Alueen asukkaat ("letškhumeli") puhuvat länsigeorgialaista murretta, joka on läheistä sukua Imeretin alueella puhutulle georgialle. Historiallisesti Letškhumissa on puhuttu svania, joka on kuitenkin joutunut väistymään georgian tieltä. Esimerkiksi alueen nimeen kuuluva "le-" on tavallinen svanin kielessä käytetty prefiksi.
Alue on ollut asuttuna neoliittiselta kivikaudelta lähtien. Ensimmäiset muistiin kirjatut tapahtumat alueen historiasta ovat varhaiskeskiajalta. Aikalaislähteet kutsuivat aluetta nimellä "Takveri", jonka Letškhumi vähitellen korvasi. Provinssi liitetään yleensä "Scymniaan", jonka Prokopios mainitsi 500-luvulla Lazican kuningaskunnan vasallivaltioksi. Yhdistyneessä Georgian kuningaskunnassa 1000–1400-luvuilla Letškhumi oli Svanetian ja Ratšan ruhtinaiden ("eristavi") hallinnassa. Kuningaskunnan hajottua provinssi tuli Imeretin hallintaan vuonna 1455. Jatkuvien feodaalisotien jälkeen voittajaksi selviytyi Tšikovanin suku, josta tuli puoli-itsenäisen Letškhumin hallitsijadynastia. Vuonna 1714 Bežan Tšikovanista tuli Samegrelon ruhtinas ja hän otti käyttöönsä Dadiani-dynastian nimen. Siten Letškhumi ja Samegrelo yhdistyivät Samegrelon ruhtinaiden hallintoon.
Imeretin kuningas Solomon II (hallitsi 1792–1810) yritti useita kertoja saada Letškhumin takaisin Imeretin hallintaan. Venäjän keisarikunnan väliintulo johti Solomonin kuningaskunnan kaatumiseen ja Samegrelon liittämiseen Venäjään autonomisena alueena. Vuonna 1857 Venäjän viranomaiset lakkauttivat Samegrelon ruhtinaskunnan ja Letškhumista tuli sen mukana osa Kutaisin kuvernementtia. Yhdessä Svanetian kanssa Letškhumi muodosti Letškhumin "mazran" vuodesta 1867 vuoteen 1930, jolloin Tsagerin piirikunta luotiin.
Carlos Tenório
Carlos Tenório (s. 14. toukokuuta 1979) on ecuadorilainen jalkapalloilija.
Tenório on esiintynyt Ecuadorin maajoukkueessa kahdessa MM-turnauksessa. Vuonna 2006 Saksan MM-kilpailuissa hän teki joukkueensa ensimmäisen maalin ottelussa Puolaa vastaan ja samoin seuraavassa ottelussa Costa Ricaa vastaan. Kaikkiaan hän pelasi 51 maaottelua ja teki niissä 12 maalia vuosina 2001–2009. Joukkuetasolla Al Saddissa hän on ollut Qatarin sarjan parhaita pelaajia. Hän teki eniten maaleja sarjassa sitten argentiinalaistähti Gabriel Batistutan. Qatarista hän siirtyi Arabiemiraattien Al-Nasr -seuraan.
Luettelo maailmanperintöluettelon kohteista Euroopassa
Tämä on luettelo UNESCOn maailmanperintöluettelon kohteista Euroopan alueella.
Liettua ratifioi sopimuksen UNESCO:n maailmanperinnöstä 31. maaliskuuta 1992. Sen edustajat ovat olleet maailmanperintökomiteassa 2003–2007. Liettuan maailmanperintöluetteloon hyväksytyt kohteet ovat :
"Katso myös: Luettelo Venäjän Aasian puoleisista kohteista"